Gerhard Stoltz (1923–1991)

Gerhard Stoltz (født 1923 i Bergen, død 19. desember 1991) var en norsk samfunnsøkonom og rektor ved Norges Handelshøyskole (NHH) fra 1979 til 1984. 

Han studerte ved Universitetet i Oslo, der han ble cand.oecon i 1947. Han var deretter tilknyttet Chr. Michelsens Institutt, før han studerte i USA i to år. Fra 1958 var han stipendiat ved NHH, og her disputerte han til dr.philos. med avhandlingen Arbeidstidsproblemer.

Fra 1961 var han professor i samfunnsøkonomi ved Norges Handelshøyskole, før han fra 1979 overtok rektorvervet ved skolen. Han var rektor frem til 1984, og satt som professor frem til han gikk av i 1991, få måneder før sin død.

 Referanser 
«Gerhard Stoltz er gått bort». Nekrolog skrevet av Agnar Sandmo og Leif B. Methlie. Bergens Tidende,  21. desember 1991.

 Eksterne lenker 
 NHH om Stoltz

Kategori:Norske samfunnsøkonomer
Kategori:Norske skoleledere
Kategori:Professorer ved Norges Handelshøyskole
Kategori:Rektorer ved Norges Handelshøyskole